རྟག་ཕྱུག་དགོན་པ། Tagchu Goenpa

དེ་ཡང་ཕམ་བཟང་པོའི་ཁ་རྒྱུན་ལས་ རྟག་ཕྱུག་ལྷ་ཁང་འདི་ཧཱ་མི་རིགས་སྤུན་གསུམ་གྱི་རིགས་གསུམ་མགོན་པོའི་ནང་ན་ལུ་ སྤྱན་རས་གཟིགས་ཀྱི་རི་བོ་ལུ་ཆགས་ཏེ་ཡོད་ཟེར་སླབ་ཨིན་མས། འདི་ཁ་ལུ་ནོར་ལྷའི་སྲས་ཡོད་ནི་དེ་གིས་ག་ཅི་གི་ཐད་ལུ་ཡང་རྟགས་མཚན་ལེགས་ཤོམ་ཅིག་སྦེ་བརྩིཝ་ཨིན་མས། རྟག་ཕྱུག་ལྷ་ཁང་འདི་དུས་རབས་ ༡༤ པའི་ནང་ལུ་ བྱང་ཕྱོགས་ད་ལི་ཁ་གི་གྲུབ་ཐོབ་སངས་རྒྱས་རྒྱ་མཚོ་དང་ཁོ་གི་ཆ་རོགས་བསྟན་འཛིན་རབ་བྱུང་དང་ ས་གནས་ཀྱི་སྡེ་ཚན་ཚུ་གི་གནོད་ཉེན་ཅན་གྱི་འཇིགས་པ་ལས་སྲུང་ནིའི་དོན་ལུ་རྐྱབ་ཡོདཔ་ཨིན་མས། ཞབས་དྲུང་ཐུགས་སྤྲུལ་འཇིགས་མེད་ནོར་བུ་འདི་ས་གནས་དེ་ཁར་ཕེབས་ད་ལུ་ ཁོ་གིས་ས་གནས་འདི་རབ་གནས་མཛད་པ་གིས་མ་ཚད་པར་བྱིན་གྱིས་ཡང་བརླབས་གནང་ཡོདཔ་ཨིན་མས། ས་གནས་འདི་ལྷ་བཙན་རྡོ་རྗེ་དང་ཁོ་གི་ཧ་གོ་མ་ཚུགས་པའི་ཨམ་སྲུ་མཚོ་སྨན་གྱིས་གནས་བཅའ་སྟེ་ཡོདཔ་ཨིན་མས།
བླམ་སངས་རྒྱས་རྒྱ་མཚོ་འདི་ཞབས་དྲུང་ཐུགས་སྤྲུལ་འཇིགས་མེད་ནོར་བུ་གི་སློབ་མ་ཅིག་ཨིནམ་དང་ རྟག་ཕྱུག་ནོར་བུ་རྒྱལ་མཚན་འདི་གཉལ་ཡ་མ་ལུ་འཁྲུངས་ཡོདཔ་ཨིནམ་མ་ཚད་ ཧཱ་མི་རིགས་སྤུན་གསུམ་གྱི་ལྷ་ཁང་དཀར་པོ་དང་གནག་པོ་གི་བཟོ་བཀོད་སྦེ་ཡོདཔ་ཨིནམ་སྦེ་སླབ་ཨིན་མས། ཕན་སྐྱིད་འདི་ཞབས་དྲུང་འཇིགས་མེད་ནོར་བུ་གི་ཚམོ་འདི་རྟག་ཕྱུག་ནོར་བུ་རྒྱལ་མཚན་གྱི་ཨམ་སྲུ་ཨིན་མས། ཁོང་གཉིས་ལས་འཆམ་ཁ་བཟོ་མི་གོ་ལ་སེརཔོ་གྱོན་མི་འདི་སྐྱེས་ཡོདཔ་ཨིན་མས། དེ་ལས་ཞབས་དྲུང་འཇིགས་མེད་ནོར་བུ་འདི་དགུང་ལོ་ ༡༠ དེ་ཅིག་ལངམ་ད་ལུ་ ཞབས་དྲུང་ཕྱོགས་ལས་ཡེ་ཤེས་དངོས་གྲུབ་ཀྱིས་གཅེས་སྐྱོང་འབད་དེ་ བདག་འཛིན་འཐབ་གནང་ཡོད་པའི་ཤུལ་ལས་ཞབས་དྲུང་ཕྱོགས་ལས་ཡེ་ཤེས་དངོས་གྲུབ་ཀྱི་ཚམོ་ ཨ་ཞེ་དངོས་གྲུབ་དཔལ་མོ་དང་གཉེན་སྦྱོར་མཛད་གནང་ནུག། 
དེ་ལས་སངས་རྒྱས་བསྟན་འཛིན་དང་ཞབས་དྲུང་གི་ཨ་ཞེམོ་ལས་འཇིགས་མེད་བསྟན་འཛིན་དང་དྲགོས་ཨྱོན་རྡོ་རྗེ་འཁྲུངས་ཡོདཔ་དང་ དེ་ལས་དྲོགས་ཨྱོན་རྡོ་རྗེ་དང་ཡུམ་ཐུགས་རྗེ་གཉིས་ལས་རྒྱལ་ཡུམ་ཨ་ཞེ་རྡོ་རྗེ་དབང་འཁྲུངས་ཏེ་ དེ་གི་ཤུལ་ལས་ང་བཅས་རའི་དཔལ་ལྡན་འབྲུག་པའི་རྒྱལ་བརྒྱུད་ཀྱི་གདུང་བརྒྱུད་ཚུ་སྤེལ་གནང་ཡོདཔ་ཨིན་མས། དེ་ལས་སྤྱི་ལོ་ ༡༨༩༤ ལུ་ཞབས་དྲུང་འཇིགས་མེད་ནོར་བུ་འདི་དགོངས་པ་ཆོས་ཀྱི་དབྱིངས་སུ་ཐིམ་པའི་ཤུལ་ལུ་ རྟག་ཕྱུག་དགོན་པ་འདི་ཞབས་དྲུང་གསུང་སྤྲུལ་ཕྱོགས་ལས་ཡེ་ཤེས་དངོས་གྲུབ་ཀྱིས་གཟིགས་གནང་ཡོདཔ་ཨིན་མས། དགོན་པ་ནང་ན་ཡོད་པའི་སངས་རྒྱས་ཤཀྱཱ་མུ་ནི་གི་རྩ་ཅན་སྐུ་འདྲ་འདི་ ཞབས་དྲུང་ཕྱོགས་ལས་ཡེ་ཤེས་དངོས་གྲུབ་ཀྱི་ལག་རྩལ་ཅན་གྱི་ཕྱག་གིས་བཟོ་ཡོདཔ་ཨིན་མས། དེ་ལས་ཁོ་གིས་གཞན་ཡང་བྱང་དར་ལ་རྫོང་གི་ནང་རྟེན་སྦེ་འཕགས་པ་བཅུ་གཅིག་ཞལ་དང་ འཕགས་པ་འཇམ་དཔལ་དབྱངས་ཀྱི་སྐུ་འདྲ་ཚུ་ཕུལ་གནང་ཡོདཔ་ཨིན་མས། དེ་ཁར་བོད་ལས་བསྣམས་བྱོན་མི་སངས་རྒྱས་ཀྱི་བཀའ་འགྱུར་དང་རྗེས་འཇུག་མཁས་པ་ཚུ་གི་བསྟན་འགྱུར་ཚུ་ཡང་བཞུགས་ཏེ་ཡོདཔ་ཨིན་མས། ལྷ་ཁང་འདི་ནང་ལུ་ནང་རྟེན་ཚུ་ཁྱབ་ཆེ་བ་ར་ ཞབས་དྲུང་འཇིགས་མེད་ནོར་བུ་དང་ཞབས་དྲུང་ཕྱོགས་ལས་ཡེ་ཤེས་དངོས་གྲུབ་ཀྱི་ཕྱག་གིས་བཟོ་མི་དྲན་རྟེན་དང་རྩ་ཆེན་ཚུ་ཡོདཔ་ལས་ རབ་གནས་ཚུ་ཡང་ཞབས་དྲུང་ཕྱོགསལས་ཡེ་ཤེས་དངོས་གྲུབ་ཀྱིས་མཛད་གནང་ཡོདཔ་ཨིན་མས། 
དེང་སང་གི་འགྱུར་བ་དང་བསྟུན་ཏེ་ས་གནས་དེ་ཁར་སྡོད་མི་མི་ཚུ་ཡང་ཁྲོམ་ཁར་གཞི་སྤོ་སྟེ་སོང་མི་དེ་གིས་ ཉིནམ་གཅིག་བ་ཉིནམ་གཅིག་ས་གནས་དེ་ཁར་སྡོད་མི་ཉུང་སུ་སྦེ་སོང་སྟེ་གུང་སྟོང་ལུས་ནིའི་ཉེན་ཁ་ཡོདཔ་ལས་ དགོན་པ་དེ་གི་མཛོད་གཉེར་དྲགོས་དབང་ཕྱུག་གིས་རྒྱལ་པོ་དང་གཞུང་ལུ་དམིགས་བསལ་གྱི་འགན་ཁུར་འབག་སྟེ་ དགོན་པ་འདི་གསར་བཞེངས་འབད་ནིའི་ལཱ་འགོ་བཙུགས་ཡོདཔ་མ་ཚད་ས་གནས་དེ་ཁར་ནང་པའི་སློབ་གྲྭ་འགོ་དང་པ་ཡང་གཞི་བཙུགས་འབད་ནི་འཆར་གཞི་བརྩམས་ནུག། སྤྱི་ལོ་ ༢༠༡༠ ལུ་མི་བང་མངའ་བདག་རིན་པོ་ཆེ་གིས་དགོན་པ་འདི་ལུ་གསེར་ཏོག་ཡང་བཀལ་གནང་པ་གིས་མ་ཚད་པར་ སྤྱི་ལོ་ ༢༠༡༤ ལུ་མི་དབང་མངའ་བདག་རིན་པོ་ཆེ་གིས་གཞུང་དང་འབྲེལ་བ་ཡོད་པའི་སྣང་སྲིད་དང་སྲོལ་འཛིན་ལྷན་ཁག་ལུ་དགོན་པ་འདི་གསར་བཞེང་འབད་དགོ་པའི་བཀའ་རྒྱ་གནང་ནུག། 
མཛོད་གཉེར་དྲགོས་དབང་ཕྱུག་དང་དབུ་འཛིན་ཕུར་པ་ཚེ་རིང་གིས་གཙོས་པའི་ཚོགས་ཅིག་གིས་འགོ་འདྲེན་ཐོག་ལུ་ དགོན་པ་འདི་གསར་བཞེངས་མཛད་ནུག། ཧཱ་གི་མི་སེར་ཚུ་གིས་ཟླ་བ་ ༡༢ པའི་ཚེས་ ༡༣ ལས་འགོ་བཙུགས་ཏེ་ ཟླཝ  ༡ པའི་ཚེས་ ༢ ཚུན་ཚོད་ཉིན་གྲངས་ ༢༡ གི་རིང་ལུ་མ་ཎི་དུང་སྒྲུབ་བསགས་གནང་སྟེ་དུས་སྟོན་བརྩི་སྲུང་ཞུ་ནུག། སྤྱི་ལོ་ ༢༠༡༦ ལུ་རྒྱལ་ཁབ་ཀྱི་མི་སེར་མགྲིན་གཅིག་གི་ཐོག་ལས་ གུ་རུ་རིན་པོ་ཆེ་གི་འཁྲུངས་སྐར་དུས་ཆེན། ཞབས་དྲུང་རིན་པོ་ཆེ་འབྲུག་ལུ་ཕེབས་ཏེ་མི་ལོ་ ༤༠༠ འཁོར་བའི་དུས་སྟོན། རྒྱལ་སྲས་འཁྲུངས་པའི་དུས་སྟོན་དང་གཅིག་ཁར་མི་དབང་མངའ་བདག་རིན་པོ་ཆེ་གིས་རྒྱལ་ཁབ་སྐྱོང་སྟེ་མི་ལོ་ ༩ འཁོར་བའི་དུས་སྟོན་ཚུ་བརྩི་སྲུང་ཞུ་ཡོད་མི་དང་འབྲེལ་ཏེ་ དབུས་སུ་གཡུས་ཚན་ལས་འཐུས་མི་ ༦༠ འབད་མི་སྤྱན་རས་གཟིགས་མཉམ་རུབ་སྡེ་ཚན་གཅིག་བཟོ་སྟེ་ རྟག་ཕྱུག་དགོན་པ་ལུ་རིན་གོང་དངུལ་ཀྲམ་ས་ཡ་གསུམ་འབད་མི་དཀར་མེ་ཀོངམ་གསེར་སྒྲོན་མ་གཅིག་ཕུལ་ནུག། ཚོགས་པའི་འཐུས་མི་ཚུ་ཡང་ཞི་གཡོཔ་དང་ས་གནས་ཀྱི་ཚོང་པ་ཚུ་ཡོདཔ་ཨིན་མས། དཀར་མེ་ཀོངམ་དེ་གིས་མར་ཀེ་ཇི་ ༡༧ ཤོང་ཚུགསཔ་དང་ དེ་གི་ཉིནམ་མཐོ་ཤོས་ར་ ༣༣ ཐུབ་ཨིན་མས།

རྒྱབ་རྟེན་དཔེ་ཐོ། 
༡. སྦས་ཡུལ། རྟག་ཕྱུག་དགོན་པ། གནམ་ལོ་མེད། སྤྱི་ལོ་མེད། ཡོངས་འབྲེལ་ཁ་བྱང་།  https://bayuel.com/attractions/takchu-goenpa